สมรักษ์ คำสิงห์
เรือเอก สมรักษ์ คำสิงห์ ร.น. เป็นนักกีฬาทีมชาติไทยคนแรก ที่ได้รับรางวัลเหรียญทอง จากการแข่งขันมวยสากลสมัครเล่น ในโอลิมปิกฤดูร้อน 1996 ที่เมืองแอตแลนตา รัฐจอร์เจีย สหรัฐอเมริกา ในปี พ.ศ. 2539
วุฒิชัย มาสุข
ในปี พ.ศ. 2552 นับเป็นปีทองของวุฒิชัย ซึ่งมีโอกาสได้ขึ้นชกใน รายการมวยสากลสมัครเล่นชิงถ้วยพระราชทานคิงส์คัพ ครั้งที่ 31 ในเดือนเมษายน ถึงแม้จะเป็นการขึ้นชกในรายการนี้ครั้งแรก แต่วุฒิชัยก็สามารถคว้าเหรียญทองมาได้ ทำให้มีชื่อติดทีมชาติไทยชุด A ทันที ทั้ง ๆ ที่เป็นเพียงนักมวยหน้าใหม่ จากนั้นในเดือนมิถุนายน วุฒิชัยลงแข่งในรายการมวยสากลสมัครเล่นชิงแชมป์เอเชีย ที่เมืองจูไห่ ประเทศจีน ซึ่งถือเป็นรายการชกต่างประเทศครั้งแรกของวุฒิชัยด้วย แต่วุฒิชัยก็สามารถคว้าเหรียญทองมาได้ โดยถือเป็น 1 ใน 2 เหรียญทองที่นักมวยสากลสมัครเล่นทีมชาติไทยได้มาด้วย จากที่ส่งนักมวยเข้าร่วมทั้งหมด 5 รุ่น และในการแข่งขันซีเกมส์ 2009 ที่นครหลวงเวียงจันทน์ ประเทศลาว วุฒิชัยก็สามารถคว้าเหรียญทองแดงมาได้